**ANUNȚ PUBLIC nr. 9**

Primăria Orașului Solca

Data anunțului: 19.06.2025

 **ELABORAREA și ACTUALIZAREA PLANULUI URBANISTIC GENERAL**

**Orașul Solca, județul Suceava**

Având în vedere Ordinul nr. 2701/30.12.2010 al Ministerului Dezvoltării Regionale și Turismului pentru aprobarea Metodologiei de informare și consultare a publicului, cu privire la elaborarea sau revizuirea planurilor de amenajare a teritoriului și de urbanism, se face cunoscută publicului etapa de documentare și elaborare a studiilor de fundamentare, pentru elaborarea documentației de urbanism „**ACTUALIZARE PLAN URBANISTIC GENERAL ȘI REGULAMENT LOCAL DE URBANISM**” al Orașul Solca, județul Suceava

**DEZBATERE PUBLICĂ!**

**Primăria Orașului Solca**, **invită** publicul interesat să participe la **dezbaterea publică** din data de **26.06.2025**, începând cu ora **10:00**, în sala de ședințe din cadrul **Primăriei Orașului Solca**, strada Tomșa Vodă, nr. 8A, date de contact: telefon 0230477215, e-mail: primarie@solca.ro

**Argumentare**: Planul urbanistic general are atât caracter director şi strategic, cât şi caracter de reglementare şi reprezintă principalul instrument de planificare operațională, constituind baza legală pentru realizarea programelor şi acțiunilor de dezvoltare. Fiecare unitate administrativ-teritorială trebuie să își actualizeze la maximum 10 ani Planul urbanistic general în funcție de evoluția previzibilă a factorilor sociali, geografici, economici, culturali şi a necesităților locale.

**Inițiator: Primăria Orașului Solca, județul Suceava**

Conform Legii nr. 350/2001 privind amenajarea teritoriului și urbanismului, art. 46 alin (4) „Planul urbanistic general se elaborează în baza strategiei de dezvoltare a localității şi se corelează cu bugetul şi programele de investiții publice ale localității, în vederea implementării prevederilor obiectivelor de utilitate publică”.

**Responsabilitatea informării și consultării publicului revine**:

* PRIMĂRIA ORAȘULUI SOLCA
* Compartiment Urbanism și amenajarea teritoriului
* Adresa: strada Tomşa Vodă, nr.8A, cod 725600, orașul Solca, Județul Suceava, tel/fax: (+40) 0230477215
* e-mail: primarie@solca.ro

Etapele preconizate pentru consultarea publicului până la aprobarea planului sunt:

* Implicarea publicului în etapa de documentare și elaborare a studiilor de fundamentare;
* **Implicarea publicului în etapa elaborării propunerilor**;
* Implicarea publicului în etapa aprobării documentației de urbanism P.U.G., conform prevederilor Legii 52/2003 și a Legii 544/2001;
* Implicarea publicului în monitorizarea implementării documentației de urbanism P.U.G. conform Legii 544/2001.

|  |  |
| --- | --- |
| PRIMAR,**Cornel-Trifan ŢEHANIUC** | Responsabil urbanism,Iliuță Florea  |